Source: https://politeia.org.ro/stiri-revista-presei/revista-presei-2-martie-virusul-coronavirus-nu-poate-intra-acolo-il-omoara-imediat-stafilococul-auriu-si-acinetobacterul/63514/
Timestamp: 2020-04-07 02:38:43+00:00

Document:
Revista Presei – 2 martie. ”Virusul coronavirus nu poate intra acolo, îl omoară imediat Stafilococul Auriu și Acinetobacterul.” | PoliteiaWorld
Home » Stiri / Revista Presei	» Revista Presei – 2 martie. ”Virusul coronavirus nu poate intra acolo, îl omoară imediat Stafilococul Auriu și Acinetobacterul.”
Revista Presei – 2 martie. ”Virusul coronavirus nu poate intra acolo, îl omoară imediat Stafilococul Auriu și Acinetobacterul.”
02/03/2020 Autor desy.demeter Categorii: Stiri / Revista Presei
Buna dimineata intr-o zi de luni, 2 martie! Conform prognozei, luni, între orele 6:00 – 18:00, temporar vântul va avea intensificări în Banat, Crişana, Transilvania şi Maramureş, cu viteze în general între 60 şi 80 km/h. Pentru perioade scurte de timp, instabilitatea atmosferică va fi accentuată şi se va manifesta local prin averse, descărcări electrice şi, posibil, vijelii şi grindină. Meteorologii precizează că, în intervalul de prognoză, intensificări ale vântului vor fi şi în Moldova şi Dobrogea, cu viteze în general de 40 – 50 km/h. De asemenea, pe durata zilei de 2 martie, între orele 2:00 – 22:00, vântul va avea intensificări în cea mai mare parte a zonei montane, cu viteze în general de 70 – 80 km/h, iar la altitudini mari de peste 90 – 100 km/h. Totodată, la altitudini de peste 1.700 de metri, îndeosebi din Carpaţii Occidentali, nordul Carpaţilor Orientali şi vestul Carpaţilor Meridionali vor predomina ninsorile şi local va fi viscol. Per ansamblu, judeţele vizate de noile atenţionări Cod galben sunt: Alba, Argeş, Arad, Bihor, Bistriţa-Năsăud, Braşov, Cluj, Caraş-Severin, Covasna, Dâmboviţa, Gorj, Hunedoara, Harghita, Mehedinţi, Maramureş, Mureş, Neamţ, Prahova, Sibiu, Sălaj, Satu Mare, Suceava, Timiş şi Vâlcea. Pe de altă parte, în intervalul orar 6:00 – 18:00 al zilei de luni, în Bucureşti vremea va fi cu mult mai caldă decât în mod obişnuit pentru această perioadă. Cerul va fi variabil, cu unele înnorări, în timp ce condiţiile de ploaie vor fi reduse. Vântul va sufla slab şi moderat, iar temperatura maximă va fi de 16 – 17 grade Celsius.
Subminează CCR ordinea constituțională? Cui îi este frică de anticipate și de ce ..….Rolul politico-juridic al CCR a devenit major după prima suspendare a șefului statului din 2007. Coabitările Băsescu-Tăriceanu și Băsescu-Ponta au avut un dublu efect: pe de o parte, CCR a devenit treptat un fel de a treia Cameră a Parlamentului, nu numai cenzurează legi, dar implicit chiar legiferează, deciziile sale producând efecte similare cu politicile instituțiilor care se bucură de o legitimitate electivă. Pe de altă parte, și cu efecte la fel de importante, CCR a devenit unicul arbitru al luptei între autoritățile publice atunci când acestea sunt conduse de partide sau personalități aflate în conflict. Din ce în ce mai multe conflicte politice devin astfel conflicte instituționale și sunt tranșate de CCR ca și cum ar fi conflicte între diversele competențe constituționale ale acestor autorități. În fața diverselor interpretări partizane ale textului constituțional, dar și ale unor legi, CCR își impune propria viziune. Deciziile în această materie vor nemulțumi în mod inevitabil una dintre părți, tot inevitabil acestea se află la granița dintre juridic și politic. Câtă vreme sunt ghidate de o minimă bună-credință și răspund unei necesități sistemice, ele sunt legitime. Primele coabitări cu scântei Băsescu-Tăriceanu și Băsescu-Ponta păreau să aibă un vinovat de serviciu: caracterul șefului statului. Cetățenii României au ales în 2014 pe cineva cu un portret-robot diametral opus. După o primă perioadă de eclipsă a funcției prezidențiale, conflictul a reizbucnit, chiar s-a acutizat până la a tranforma rolul asumat de președinte în exercitarea funcției într-un rol anti-PSD, deci unul eminamente partizan…… Nu e doar anecdotic faptul că președintele CCR Valer Dorneanu s-a grabit sa explice la Antena 3 că a luat în calcul declarații și comportamente ale actorilor politici care ar fi arătat faptul că nu vor ca guvernul să treacă.[3] Sigur că o lectură a deja mult-citatului articol 89 din Constituție referitor la prerogativa președintelui de “Dizolvare a Parlamentul” ne indică într-adevăr că prero]gativa dizolvării a fost gândită pentru a ieși dintr-o criză instituțională. Dar asta nu înseamnă că CCR are dreptul să-l cenzureze pe șeful statului, să-i facă procese de intenție sau să intre în analize în care consideră sau nu că este o criză și identifică cine o provoacă. A provoca anularea nominalizării unui candidat de prim-ministru, așa cum a făcut CCR, însemnă a restrânge o prerogativă constituțională explicită a șefului statului. Este și motivul pentru care președintele Iohannis a invocat alte motive pentru depunerea mandatului de către Ludovic Orban. De fapt este nu numai dreptul, ci și responsabilitatea șefului statului să constate o criză și să utilizeze instrumentele legale pentru a ieși din ea. CCR nu se poate substitui analizei situației socio-economice și politice a președintelui. Acesta a primit legitimarea electorală tocmai pentru a răspunde unor astfel de situații. Invocarea voinței celor care au scris textul constituțional pentru a justifica cenzurarea președintelui nu ține cont de constituția materială, nu ține cont de faptul că în diverse momente din trecut (1997 CDR, 2003 PSD, 2005 PNL-PDL) provocarea alegerilor anticipate a fost deja invocată. Atunci obstacolele au fost de ordin politic, nu constituțional. Asta face ca interpretarea de azi a textului constituțional să nu se mai poată face exclusiv plecând strict de la presupusa voință inițială a celor care au scris textul și fără să se țină cont de întregul context al ordinii constituționale de azi. Asta nu înseamnă că CCR trebuia să interpreteze altfel, ci pur și simplu Curtea nu trebuia să se pronunțe ci să lase jocul politic liber. Însă, ea a intervenit ca un arbitru prost al cărui partizanat e agravat de tipul de argumente invocate. În acest sens e semnificativ faptul că în loc să ne lase să așteptăm redactarea deciziei, care va cuprinde motivarea acesteia, Curtea ne trimite către Decizia CCR nr.80/2014. Dar aceasta nu se referă la un caz concret. CCR a preferat deci să invoce o falsă jurisprudență câtă vreme decizia respectivă privea un proiect de modificare a Constituției. Este evident abuziv să te referi nu la un context similar, ci la un text care avea propria lui logică: majoritatea USL din 2014 dorea o evoluție spre republica parlamentară. Nu a fost să fie, iar CCR ajunge deci să invoce acel text al deciziei CCR în care, la punctul 319, găsim următorul paragraf care se referă la procedura de desemnare a candidatului pentru funcția de prim-ministru:…. Neținând cont de practica constituțională și de propria ei jurisprudență (care până acum a împiedicat-o să folosească o decizie referitoare la un proiect de modificare constituțională) CCR face în premieră o eroare majoră: nu rezolvă, fie și discutabil, un blocaj instituțional, ci îl prelungește și îl agravează. Și asta fără argumente serioase. Motivarea nu va putea aduce nicio revelație în afară de invocarea acestei realități paralele, o lume ireală a constituționaliștilor suverani care fac și desfac regimul undeva în spatele ușilor închise. De data asta a ieșit că regimul trece de la unul semi-prezidențial la unul parlamentar. Mâine poate că se vor răzgândi. Între timp criza continuă și CCR a devenit un co-autor al ei. CCR-ul nu mai poate fi cauționat ca pompier de ultimă instanță, devenind un popier-piroman. Întrebarea este de ce și-a luat acest risc. Frica de realizarea unei majorități constituționale non-PSD… Integral: http://www.contributors.ro
Procurorul Licu, ultimul pas pentru nr. 2 din Parchetul General Bogdan Licu susţine, luni, interviul pentru ocuparea funcţiei de prim adjunct al procurorului general în faţa membrilor secţiei pentru procurori a Consiliului Superior al Magistraturii (CSM). Procurorul a consemnat în declaraţia de avere din 2014 că s-a împrumutat cu 300.000 de euro de la omul de afaceri Mircea Tudor, împrumuturi contractate în 2008 şi 2011. Banii urmau a fi returnaţi până în 2025. Cinci ani mai târziu, datoria a scăzut la jumătate, la 150.000 de euro. Bogdan Licu este prieten, vecin şi a fost năşit de Mircea Tudor….. Mircea Tudor este inventatorul scanerelor pentru camioane şi avioane. A semnat mai multe contracte cu diverse instituţii de stat unde a livrat aparatură electronica sau asigură mentenanţa produselor sale. Potrivit sicap.ro, numai în ultimii doi ani, acesta a încheiat contracte pentru aparatură de scanare cu aeroporturile din Timişoara, Iaşi, Bucureşti şi Craiova. Inclusiv Curtea de Apel Bucureşti a achiziţionat aparate de scanat de la MB Telecom Ltd, firma lui Mircea Tudor controlată de o altă societate a sa înregistrată în Elveţia. În iunie 2016, Tudor a fost pus sub acuzare de procurorii DNA după ce a plătit 6 milioane de lei unui intermediar pentru obţinerea unor documente necesare adjudecării, de către societatea lui, a unor contracte cu Autoritatea Națională a Vămilor privind sisteme de securizare. Deşi a obţinut contracte cu diverse puncte vamale din ţară pentru scanarea camioanelor, doi ani mai târziu, dosarul a fost clasat de procurori. La începutul anului, ministrul Economiei Florin Cîţu a dezvăluit că cele 15 scanere cumpărate de la firma lui Mircea Tudor nu au funcţionat niciodată.”Se pare că nu au prea mers niciodată. În cel care a mers la un moment dat a intrat un TIR. E ireal”, declarat Cîţu…..De trei ani, Licu nu reuşeşte să vândă două apartamente, deşi a încasat 250.000 de euro pe ele. În 2017, Licu menţionează că a primit 100.000 de euro de la un anume Bulcak Abdulkaîr în baza unui antecontract de vânzare- cumpărare pentru două apartamente din Bucureşti, termenul de încheiere a contractului de vânzare-cumpărare fiind 1 octombrie 2018. Bulcak Abdulkaîr era promitent cumpărător. Un an mai târziu, Licu spune că a mai încasat 150.000 de euro de la acelaşi promitent cumpărător pentru aceleaşi două apartamente. În 2019 nu rezultă că ar mai fi primit bani pentru apartamente, singura menţiune fiind că termenul tranzacţiei a fost prelungit până în 1 octombrie 2019 printr-un act adiţional. Acuzaţiile de plagiat Bogdan Licu a fost acuzat de plagiat de jurnalista Emilia Şercan, după ce ar fi copiat mai bine de jumătate din teza de doctorat. În aceste condiţii, Licu a făcut cerere de renunţare la titlul academic, alături de alţi doctori făcuţi la şcoala SRI a lui Gabriel Oprea, cerere considerată imposibilă de către Ministerul Educaţiei. Integral: https://romania.europalibera.org
Suntem o tara capturata de o mana de oameni. Ce as face daca as fi om politic si as vrea sa schimb lucrurile Faptul ca vreo cateva zeci sau sute de mii de oameni vorbesc intruna si fac o galagie permanenta in presa, la televizor sau pe internet e de natura sa ne insele grav in privinta realitatilor din Romania. Dintre acestia, majoritatea vorbesc intre ei, in bule cvasi-etanse, iar o minoritate vorbeste la televizor unui public mai numeros, dar mut si dependent de propria mutenie. Iar in acest haos zgomotos, nici expertii, nici politicienii si nici formatorii de opinie nu stiu nimic, dar absolut nimic despre ce se intampla dincolo de oglinda in care privesc sau de peretii inalti ridicati de admiratorii de pe retelele sociale.Nici macar nu trebuie sa mergem in Romania prea profunda, adica in sate indepartate din judetele marginase ale tarii. E de ajuns sa intri in niste cartiere bucurestene sau in resedintele de judet ca sa afli ca oamenii traiesc dupa cu totul alte coordonate decat maniacii de la televizor sau decat politicienii obsedati de imagine, rating si voturi. Oamenii de rand au alte griji si sperante, au alte bucurii si tristeti, au alte ritmuri ale vietii de zi cu zi decat in povestile mistificate din “social media”. Dar, mai ales, oamenii de rand au alt fel de a vorbi. Iar felul lor de a vorbi nu se aude, nu e captat de nimeni: nici de media, nici de sondaje, nici de politicieni. In ciuda agitatiei din cateva locuri din Bucuresti, in restul tarii domneste o tacere coplesitoare. Mai bine zis, peste restul tarii apasa capacul greu al unei legi locale a tacerii de sub care oamenii nu pot iesi singuri si nimeni nu ii ajuta sa o faca. Oamenii au fost alienati, ca sa nu spun indobitociti, spunandu-li-se an dupa an ce e bine pentru ei, ce trebuie sa creada, de ce anume trebuie sa se teama, pe cine sa voteze, pe cine trebuie sa mituiasca si de cine trebuie sa asculte. Si oamenii nu au avut de ales, pentru ca sunt slabi si neajutorati, pentru ca nu i-a invatat nimeni niciodata sa se revolte, doar sa se supuna, pentru ca nu le-a spus nimeni niciodata ca inseamna ceva, ci doar ca sunt “nimeni”, iar daca vor sa fie ceva, trebuie sa pupe mana stapanilor, sa strecoare plicul in buzunarul de la halat sau sa lase atentia pe birou. Vreme de ani multi, mai ales in anii acestia din urma, ne-am spus ca marea coruptie e totul si ca ea are cateva figuri, la Bucuresti. Si ne-am debarasat repede de orice efort de intelegere dand vina pe o structura de partid mafiotizata. Dar PSD doar a preluat si a rafinat relatii de putere, de dominatie si de supunere, de reducere la tacere care functioneaza in toate orasele tarii. PSD (si nu numai) a introdus dimensiunea politica in niste relatii care functioneaza dupa un model feudal de decenii in toate relatiile institutionale sau intre oameni. Luati exemplul Sorinei Pintea de la Baia Mare. Cine a avut curiozitatea, dincolo de revolta asta inofensiva de facebook, sa afle ce se intampla in Maramures? Cine stie, in mod public, printre jurnalisti, oameni de opinie, institutii de control, cum functioneaza cartelul din Maramures si legea tacerii care il inconjoara? Daca lasati la o parte fandoselile sau prejudecatile si incepeti sa vorbiti cu oamenii simpli din Baia Mare, veti afla ca orice angajare la spital depinde de doamna Pintea si mai ales ca nu e gratuita. Ca orice angajare, la orice institutie publica din oras si din judet, la inspectorate, la directiile judetene, la penitenciar, costa mii de euro. Si ca toate aceste uriase sume colectate se duc, mereu si mereu, spre acelasi grup de stapani ai judetului. Si acum lansati acelasi gen de intrebari in toate resedintele de judet si in toate orasele mai mici si veti vedea ca tara toata e capturata de o mana de oameni, poate cateva mii, care tin sub teroare populatii intregi. Si incercati sa nu-i acuzati pe acesti oameni de lasitate, pentru ca voi, jurnalisti, vedete sau politicieni vorbiti cu ei o data pe an, dar ei trebuie sa traiasca zi de zi acolo, trebuie sa se intoarca la aceiasi sefi, la acelasi loc de munca, la aceleasi frici si dependente in care sunt obligati sa traiasca. Nu asteptati ca o asistenta medicala sau un contabil sa denunte mita si coruptia din institutii, pentru ca nimeni nu-i ofera niciun fel de protectie, odata denuntul facut. Pentru ca oamenii de rand si-au pierdut increderea in toate institutiile, fara exceptie, pentru ca ei stiu ca toate institutiile sunt corupte, pentru ca oricine vine la putere dintre cei vechi lucrurile vor ramane la fel, doar suma din plic se schimba…..Oamenii simpli trebuie incurajati sa devina cetateni. Iar cetateni nu pot fi doar cerandu-le sa voteze o data la patru ani, ci si oferindu-le puterea (empowerment) si conditiile sa vorbeasca despre grijile lor si despre viata lor, pe limba lor, cu propriul lor curaj. Integral: http://www.ziare.com
Ce semanam si ce culegem? Dilema care anima 2020 ….Anul acesta nu mai avem voie sa credem in vacante sau recreatii. Pentru ca anul acesta este despre doua randuri de alegeri pentru inca patru ani si este despre contextul extrem de complicat in care ne aflam, intern si extern. Intr-o Romanie in care sistemul medical e la pamant, cu oameni care pleaca din spitale mai bolnavi decat au intrat, o epidemie majora poate face ravagii. Coronavirusul bate la usa, iar in momentul in care va forta intrarea, are potentialul de a demola un sistem slab, fragilizat de o clasa politica incompetenta si de coruptia endemica ce capuseaza spitalele. Iar aici, dincolo de numarul de imbolnaviri, efectul va fi devastator in primul rand in planul isteriei care scapa deja de sub control si care este cauzata si de lipsa unei informari controlate din partea autoritatilor, un lucru stupid de simplu care, insa, la noi se petrece exact invers, de dragul atentiei. Educatia ramane la un nivel precar, iar accesul la educatie este in continuare o problema majora, o chestiune aproape ridicola pentru un stat membru UE si NATO de peste un deceniu. Scolile noastre sunt complet neadaptate la conditiile anului 2020. In Uniunea Europeana se pune accent pe digitalizare si pe cercetare, pe dezvoltarea inteligentei artificiale si pe programe pentru schimburi de experienta la toate nivelurile. In Romania, avem scoli unde exista dascali care fac minuni in conditiile lipsei caldurii si chiar a energiei electrice si avem alte scoli sau licee parazitate inca de clientela politica si “pile” sistemice. Si avem programe scolare ridicole si disproportionate, care fie educa gresit sau in zadar, fie suprasolicita si incarca elevii peste nivelul normal. Structurile de securitate si ordine publica ale Romaniei merg complet disproportionat. Imaginati-va cum ar fi sa aveti un picior care merge cu viteza normala si unul care functioneaza la mai putin de jumatate din viteza normala si cam asta e ideea de ansamblu. Evenimentele de anul trecut, varfurile de iceberg din vara lui 2019, au scos la iveala putrefactia care a cuprins multe parti ale sistemului, cu consecinte atat de grave incat ajungem sa vorbim de cetateni lipsiti de aparare si lasati in voia sortii. Multi dintre noi traiesc in mijlocul cosului de evacuare, sufocati in mijlocul unei poluari devenite endemice. Pentru Ploiesti si imprejurimile sale, poluarea e realitatea pe care o deprinzi inainte de a invata sa mergi. Iar in Bucuresti, aerul toxic care ne ucide e intampinat de indemnuri ale politicienilor de a ne muta in afara orasului. Fiecare politician vine cu promisiuni, vine cu discurs, insa toti o dau cotita atunci cand vine vorba de solutii. Si ca de obicei, banii europeni zboara peste tot pentru ca politicienii nostri sa ii priveasca cu gura cascata jinduind doar la ce sporuri isi mai pot acorda. Iar peste toate pluteste starea precara a infrastructurii, de la cea de transport, la echipamentele din spitale si toaletele care inca nu exista in scoli. Suntem atat de retrogradati in ce priveste starea drumurilor, incat o foarte posibila isterie cauzata de o epidemie de coronavirus va echivala cu scufundarea noastra intr-o mlastina sau intr-o zona de nisipuri miscatoare. Integral: http://www.ziare.com/
Nicusor Dan a explicat cum a ajuns sa fie sustinut de PNL Nicusor Dan, candidat independent la functia de primar general al Capitalei, sustinut pana in prezent de PNL, USR si PMP, a facut mai multe precizari sambata pe contul de Facebook, despre cum a ajuns sa fie sustinut de PNL in campania electorala. Aceasta mutare i-a luat pe nepregatite pe membrii PLUS si USR, partid infiintat de Nicusor Dan. “Mi-am anuntat candidatura independenta la Primaria Capitalei cu aproape un an in urma si am spus de atunci, public si in mod repetat, ca voi negocia cu toate partidele de Opozitie. O simpla cautare pe Google expune sute de articole de presa, care informeaza despre negocierile mele. Am vorbit in ultimele luni cu toti liderii partidelor de opozitie din Romania. Toti stiu direct de la mine cat de important este pentru bucuresteni stabilirea unui candidat unic pentru Primaria Capitalei”, explica Nicuosr Dan. Acesta spune ca acest candidat unic nu se poate obtine decat strangand in jurul unei persoane toate fortele politice de opozitie. “Am reusit sa obtin sustinerea USR. PMP declara prin liderii sai ca ma sustin, iar cel mai important partid din Romania, PNL, mi-a dat sustinerea oficiala ieri (vineri – n.red.). Sper ca si restul de forte politice anti-PSD sa li se alature“, mai scrie Nicusor Dan. Integral: http://www.ziare.com
Nicuşor Dan şi casa de „fake news“ CURS sau cum minţim poporul cu… sondajul …. La începutul săptămânii trecute, larga majoritate a presei din România a preluat ştirea despre sondajul CURS conform căruia 40% dintre bucureşteni sunt de părere că Gabriela Firea este pregătită pentru funcţia de primar al Capitalei, pe locurile următoare situându-se Traian Băsescu (29%), Nicuşor Dan (26%) şi Rareş Bogdan (23%), la mare distanţă de alte nume sondate. Fostul preşedinte şi primar Băsescu revenea astfel en fanfare în discuţia privind opţiunile de vot ale electoratului. Cifrele au fost înghiţite pe nerăsuflate şi au constituit baza „solidă” pentru analize şi comentarii în jurul dezbaterii despre cine ar fi candidatul „dreptei” cu cele mai mari şanse într-o confruntare electorală cu Gabriela Firea. Nominalizarea la categoria „cel mai bun dintre ceilalţi” l-a surprins pe Băsescu însuşi, care a primit-o ca pe un cadou de la adversari, ceea ce şi era. A declarat la B1 TV că ar lua în calcul candidatura la primăria Bucureşti doar dacă ar reuşi să „rezolve” problema dosarului la Înalta Curte de Casaţie şi Justiţie (ÎCCJ) înainte de alegerile locale din iunie. Băsescu are proces cu Consiliul Naţional pentru Studierea Arhivelor Securităţii (CNSAS), privind colaborarea sa cu Securitatea comunistă. În septembrie 2019, Curtea de Apel Bucureşti a recunoscut „calitatea” lui Băsescu de colaborator al Securităţii, cu numele conspirativ Petrov, însă fostul preşedinte a atacat decizia la ÎCCJ, iar cauza urmează să se judece în acest an. Fără o decizie judiciară favorabilă, fie şi bazată pe un viciu de procedură, i-ar fi greu să câştige alegerile la Bucureşti cu eticheta de securist. Însă Băsescu nu avea niciun gând să candideze, înţelegând că prezenţa sa în sondaj este un „cal troian” oferit de PSD prin intermediul CURS, oficina sa de cercetări pseudo-sociologice. Obiectivul nu era să-l crească pe Băsescu, cât să-l scadă pe Nicuşor Dan…… Noul sondaj apărut mai întâi pe site-ul stiripesurse.ro (aflaţi mai jos de ce acolo), prezenta două scenarii în care principalele partide ar avea propriul candidat. În primul scenariu, Gabriela Firea ar obţine 33% din voturi în condiţiile în care i-ar avea contracandidaţi pe Băsescu (24%), Nicuşor Dan (17%) şi Violeta Alexandru (15%). În al doilea, Firea ar avea 35% faţă de Rareş Bogdan (30%), Nicuşor Dan (17%) şi alţi candidaţi cu mai puţin de zece procente. Aşadar, CURS ne prezintă din nou un sondaj în care Nicuşor Dan este abia a doua opţiune preferată a „dreptei” în Bucureşti….. Şi nici nu pot trece cu vederea că a dat „rateuri” precum cel din martie 2019, cu fix două luni înaintea alegerilor europarlamentare, când sondajul CURS dădea PSD la mare distanţă pe primul loc, cu 31%. Cu mai puţin de o lună până la europarlamentare era dat publicităţii sondajul CURS din aprilie 2019, în care PSD creştea la 32% şi se menţinea lider detaşat cu şapte procente peste PNL, respectiv la 20 de procente peste alianţa USR PLUS. Votul din 26 mai 2019 a contrazis copios sondajul CURS, cifrele finale BEC înregistrând un ecart de zecime de procent între USR PLUS şi PSD (ambele cu 22%). Şi exemplele pot continua. Aşadar, ce valoare predictivă au sondajele CURS? Centrul de Sociologie Urbană şi Regională (CURS) este o companie privată de cercetare socială şi de marketing, un SRL înscris la Registrul Comerţului, avându-l ca acţionar unic pe Iosif Buble. În luna decembrie 2017, Buble a preluat această casă de sondaje cu oarece reputaţie de la sociologul Dorel Abraham. Fost jurnalist la Antena 3 şi proprietar al site-ului stiripesurse.ro, Iosif Buble este soţul deputatei Diana Tuşa, actualmente la PSD. În legislatura 2012-2016 a fost aleasă deputat din partea PNL, după care a trecut timp de aproape un an la PNŢCD şi PDL, apoi s-a întors în PNL, cu câte un intermezzo ca independent între mutări. Refuzată de PRU în 2016, Tuşa s-a reorientat pe piaţa politică şi s-a înscris în PSD, care a propulsat-o din nou în Parlamentul României, unde face o figură ştearsă. Integral: https://adevarul.ro
Cum a ajuns un ONG sa fie mai preocupat de sănătatea cetățenilor decât autoritățile. Povestea primei rețele care măsoară poluarea din București Rețeaua națională de măsurare a calității aerului a început să aibă defecțiuni încă din 2012, iar timp de câțiva ani site-ul unde se afișau datele nu a funcționat deloc. Practic, aproape 10 ani locuitorii orașului București nu au știut cât de poluat este aerul pe care îl respiră. În condițiile în care Ministerul Mediului nu a făcut mare lucru pentru a remedia situația, Asociația Ecopolis a căutat bani în domeniul privat, a obținut 70.000 de euro finanțare și în decembrie 2019 a pus în funcțiune propria rețea – aerlive.ro. Pentru început au fost puși în funcțiune 10 senzori, iar datele din primele luni arată depășiri spectaculoase, de până la 5-6 ori peste limita admisă pentru poluarea cu praf (PM10 și PM2,5). Anul aceste vor monta alți și 30 de senzori la populație. Oana Neneciu, directorul executiv Ecopolis, spune că senzorii au o marjă de eroare de +/- 10%, iar datele sunt corecte în ciuda afirmațiilor făcute de primarul Gabriela Firea sau reprezentanții altor instituții publice. ONG-ul a căutat explicații și despre poluarea ridicată din timpul nopții și în weekend. Povestea a început în 2010, când rețeaua națională de funcționare a calității aerului funcționa, iar Ecopolis a făcut un studiu despre efectele poluării asupra sănătății oamenilor. Asociația avea în plan să facă acest studiu în fiecare an, însă în 2012 a constatat că nu mai avea cu ce, fiindcă stațiile oficiale nu prea mai înregistrau date. ”În 2010 am făcut primul studiu independent care a corelat efectele poluării asupra sănătății și am folosit datele din rețeaua națională de monitorizare a calității aerului, care pe vremea aceea funcționa, abia fusese pusă în funcțiune. După ce am scos noi studiul ăsta, din 2012 aproximativ, stațiile din rețeaua națională au început să funcționeze din ce în ce mai puțin, ne-am uitat constant, dar nu mai aveam ce să comunicăm. Noi ceream informații de ce nu funcționează, ni se răspundea că nu au bani, că nu se pot administra, nu este buget și tot așa. Nu a mai funcționat nici site-ul calitateaer.ro timp de vreo 4 ani, deci nu am avut deloc informații. Site-ul a fost repus în funcțiune fiindcă s-a declanșat procedura de infringement în 2017 și a venit și a doua procedură care impută României că nu există informații publice pe tema poluării aerului, dar tot erau date foarte puține”, a povestit Oana Neneciu, directorul executiv Ecopolis pentru HotNews.ro. Fiindcă a văzut că nu se întâmplă nimic, în 2018 ONG-ul a depus un proiect la Fondul pentru Mediu derulat de Ikea și a obținut finanțare pentru a crea o rețea de monitorizare a calității aerului. ”Am zis că trebuie să facem ceva, este clar că rețeaua nu funcționează, hai să facem noi o rețea, să vedem cum putem să avem totuși date…..„Senzorii noștri sunt buni, funcționează în parametri legali, sunt certificați de INCD, au certificare și americană. Sunt senzori care arată trenduri de poluare și niveluri zilnice și orare, pe când rețeaua națională arată 6 puncte, dintre care ne uităm acum cred că minim două nu funcționează. Sunt stații cu date insuficiente zile întregi. Eu cred că și doamna primar și Ministerul se află într-o eroare. Datele de la ANPM sunt datele omologate, care se duc către Comisia Europeană și după care trebuie să ne luăm, când ne uităm pe un an la calitatea aerului. Pe de altă parte rețeaua națională trebuie să și informeze populația cu privire la calitatea aerului, la nivel de zi și oră, lucru pe care nu-l face. Acest lucru se întâmpla prin 2010, când erau panouri la Universitate și la Obor, care arătau nivelurile de poluare. Integral: https://www.hotnews.ro
FOTO Emanuel Ungureanu (USR): Coronavirusul nu poate intra în Spitalul Municipal Sighet, îl omoară imediat Stafilococul Auriu Deputatul USR Emanuel Ungureanu a publicat, pe Facebook, mai multe imagini care ar fi fost făcute în Spitalul Municipal Sighet, în care se poate vedea mizeria din unitatea medicală. „Virusul coronavirus nu poate intra acolo, îl omoară imediat Stafilococul Auriu și Acinetobacterul”, a comentat el. ”În timp ce doamna Sorina Pintea a fost izolată de coronavirusul mitei în beciul domnesc de către DNA, spitalele din Maramureș, unde fosta ministră și senatorul Liviu Pop sunt baroni ai șpăgii, zac în mizerie cruntă. Un angajat al Spitalului municipal Sighet mi-a transmis aceste imagini de groază care arată mizeria cruntă în care se scaldă sistemul sanitar din Maramureș patronat de clanuri de tip mafiot virusate de microbul șpăgii. Aveți idee cât este mita pentru un post de asistentă medicală în această cocină?”, a scris, pe Facebook, Emanuel Ungureanu. Deputatul mai spune că există și „o veste bună pentru pacienții sinistrați în acest spital mizerabil”…..”Virusul coronavirus nu poate intra acolo, îl omoară imediat Stafilococul Auriu și Acinetobacterul. Pe lângă excrementele întinse peste tot în băile infecte, se poate vedea cum un asistent medical întreprinzător plimbă instrumentarul sterilizat prin zona administrativă, pe lângă un xerox. Ferească Dumnezeu, picior de șef DSP Maramureș nu a călcat în această cocină, știți de ce? Pentru că sunt mână în mână cu mafia pesedistă din județ! Nu este cazul să vă mai spun că acest așa zis spital a fost acreditat de o altă uriașă bacterie a sistemului sanitar, Vasile Cepoi, un lup șiret ținut în brațe de PNL, care mulge spitalele de bani prin căpușa numită pompos, Autoritatea Națională pentru Managementul Calității în Sănătate(ANMCS)!?”, mai susține reprezentantul USR. Integral: https://www.hotnews.ro
Colectiv- simbolul neputinței noastre Colectiv, documentarul realizat de Alexander Nanau,nici nu este, nici nu aspiră la condiția de film de investigație. Urmărindu-l, nu vom avea parte de nici cea mai mică dezvăluire senzațională, nu ne vor fi arătați cu degetul vinovații direcți, primari, cei pe care îi știm deja sau cei ascunși în continuare, bine-mersi, fiindcă sunt potenți financiar ori cum nu se poate mai bine și mai ‘’strategic’’plasați politic. Filmul are un scurt intro care ne reamintește în câteva cuvinte evenimentele catastrofale consumate la sfârșitul lunii octombrie 2015- incendiul, minciuna patentată ridicată la rang de politică de stat de guvernarea social-democrată, ticăloșia premierului Victor Viorel Ponta și a lui Nicolae Bănicioiu, la vremea aceea ministru al Sănătății, protestetele care i-au trimis pe ei și partidul lor acasă. Colectiv este numai în mică parte un film despre cumplita tragedie, despre victimele ei, despre morți și mutilați, despre familiile îndurerate. Care continuă și azi să își caute cine mai știe pe unde dreptatea. Care nu pot decât să plângă după cei ce i-au pierdut și să îi pomenească. Familii invadate de amintiri dureroase și de revolta cvasi-neputincioasă față de bătaia de joc care a urmat după. A plouat cu asigurări că sistemul medical românesc ar fi în stare să le asigure oamenilor aflați în suferință cele mai bune îngrijiri, totul la standarde internaționale, asigurări care s-au dovedit înșiruiri de minciuni gogonate. Plătite de oameni care au murit cu zile. Morți, crime în lege care nu au fost decontate așa cum s-ar fi cuvenit nici de Ponta, nici de Bănicioiu, doi indivizi care azi dau iarăși din coate doar-doar vor prinde vreo ciozvârtă la masa deciziei și a puterii, nici de PSD. Care, din contră, la nici un an după aceea a revenit în mare glorie, prin vot democratic, la guvernare. Colectiv mi se pare înainte de toate filmul neputinței noastre. Documentarul indiferenței, al uitării, al amneziei ridicate la rang de legi de supraviețuire. Merge și așa ! ne spunem foarte adesea, deși suntem conștienți că nu mai merge și într-o zi o să ni se înfunde. Ne mai întrebăm laș de ce să ne legăm la cap dacă nu ne doare. O zicere ce pare să funcționeze ca lozincă în care se concentrează esența indiferenței naționale. La scurtă vreme după tragedia de la finele lui octombrie 2015, avea să se declanșeze scandalul Hexifarma. Cel despre care a scris zeci de articole Gazeta Sporturilor, condusă de Cătălin Tolontan. Or, ce fel de țară este aceea în care despre un atentat major la sănătatea populației, așa cum a fost cel al dezinfectantelor diluate, scrie în principal dacă nu cumva în exclusivitate un ziar de sport în vreme ce marile posturi de televiziune sau așa-zisele ziare premium nu fac decât să îi citeze anchetele și dezvăluirile? Cum își exercită în România misiunea presa care continuă să pretindă că ar fi a patra putere în Stat ? Înlocuitorul lui Bănicioiu la Ministerul Sănătății, doctorul și profesorul universitar Patriciu Achimaș Cadariu, component al guvernului de tehnocrați condus de dl. Dacian Cioloș, apare de câteva ori în filmul lui Alexander Nanau. Așa cum a fost surprins în timpul conferințelor de presă din zilele în care scandalul Hexifarma era la apogeu. Speriat, timid, timorat, evident nedornic să spună adevărul despre un lucru pe care nu am nici o îndoială că știa multe din activitatea lui curentă de doctor și manager. E vorba despre dezastrul sistemului medical din România. Despre managementul de tip mafiot exercitat în marile spitale ale țării de așa-ziși profesori doctori cu mari interese financiare și încatenări politice. Or, acest dezastru și relațiile mafiote din spitalele de stat ale României reprezintă adevărata temă a filmului Colectiv. A rămas ca atare. O dovedește în aceste zile cazul pesedistei și coruptei Sorina Pintea, atinsă de șpagomanie. Integral: http://www.contributors.ro
Bill Gates: Coronavirusul este pandemic, un patogen ce apare o data la 100 de ani. Ce solutii propune Bill Gates vorbeste deja despre pandemie in cazul noului coronavirus, desi Organizatia Mondiala a Sanatatii a evitat pana in prezent sa faca o astfel de declaratie. Coronavirusul, a scris Gates, se comporta ca un “agent patogen care apare o data la un secol”, citat de Business Insider. Cofondatorul Microsoft a avertizat in urma cu mai multi ani ca lumea nu este pregatita pentru o pandemie mortala. Acest avertisment pare a se adeveri in prezent, avand in vedere repeziciunea cu care se raspandeste noul coronavirus aparut in China. Virusul care provoaca boala cunoscuta drept COVID-19 a ucis aproape 2.900 de persoane si a infectat peste 83.000 de oameni la nivel global, din luna decembrie. Cele mai multe victime au fost in China. “In ultima saptamana, COVID-19 a inceput sa se comporte foarte mult ca unul dintre acei agenti patogeni din cauza carora suntem ingrijorati”, a scris Gates intr-un articol pentru The New England Journal of Medicine. “Sper ca nu este atat de rau, dar trebuie sa ne asumam ca va fi, pana la proba contrarie”, a notat Gates. “In orice criza, liderii au doua responsabilitati la fel de importante: sa rezolve problema imediata si sa se asigure ca nu mai apare”, a scris Gates. “Pandemia COVID-19 este un astfel de caz. Trebuie sa salvam vieti”, a mai precizat acesta, citat de Business Insider. Ce solutii de incetinire a raspandirii virusului propune omul de afaceri: –Tarile bogate ar trebui sa sprijine cu personal medical calificat statele sarace sau in curs de dezvoltare din Africa si sudul Asiei, pentru a monitoriza raspandirea virusului si a livra vaccinuri. -Ar trebui infiintata o baza de date internationala unde tarile pot impartasi informatii. -Ar trebui sa fie dezvoltat un sistem de cautare a compusilor care au fost deja testati si sunt considerati siguri pentru a fi utilizati in vaccinuri. – Guvernele si donatorii ar trebui sa finanteze unitati care pot produce cantitati mari de vaccinuri in decurs de doar cateva saptamani. Cat ar costa si cand am putea avea un vaccin Gates a comparat COVID-19 cu epidemia de gripa asiatica din 1957, care a ucis peste un milion de persoane, si cu cea de gripa spaniola din 1918, care a provocat 50 de milioane de decese. Epidemia curenta se situeaza undeva intre cele doua, este de parere acesta. Omul de afaceri crede ca testele clinice la scara mare pentru vaccinul anticoronavirus ar putea avea loc cel mai devreme in iunie. Integral: http://www.ziare.com
Confuzie. O ambulanță a ajuns la Balș și îl caută pe unul, Matei Probleme în localitatea Balș din Oltenia, unde o ambulanță îl caută de mai bine de trei ore pe Matei, tipul ăla care se pricepe la boli infecțioase. Autoritățile locale s-au dovedit, ca de obicei, neputincioase, nici primarul nici șeful poliției neștiind niciun Matei care să corespundă descrierii. „N-avem timp să stăm la discuții, e urgență națională dar și mondială. Ni s-a zis să-l ducem la Matei la Balș, aici l-am adus pe mortul ăsta. Să facă ce vor cu el, să se spele pe cap, dar să-l ia rapid că mai avem de adus vreo câțiva. Până diseară umplem orașul de oameni infectați dacă nu găsesc un loc de depozitare oamenii de-aici”, a declarat șoferul de pe ambulanță. Integral: https://www.timesnewroman.ro
22 Raspunsuri la Revista Presei – 2 martie. ”Virusul coronavirus nu poate intra acolo, îl omoară imediat Stafilococul Auriu și Acinetobacterul.”
stefan6002/03/2020 at 09:37
Se confirma ce va informam anticipat.
Italia cere ” flexibilitate” la UE iar comisarul european Gentiloni aproba.
Deficitul concordat poate fi depasit.
Acum problema e alta. Unii vor 4 miliarde suplimentare de deficit , altii 20 miliarde.
Se va ajunge la un acord ( cred) pe la 10 miliarde.
Care oricum nu vor rezolva nimic.
La latini , oricare scuza e buna pentru umflat deficitul bugetar si marit datoria publica.
La italieni ca si la romani.
cedric02/03/2020 at 09:57
Inca un scandal in PSD, protagonisti : Vasile Dancu si Anca Alexandrescu!
Aflam amanunte importante:
https://www.aktual24.ro/vaduva-neagra-ii-controla-poseta-lui-dancila-s-a-enervat-vasile-dincu-dezvaluiri-din-culisele-murdare-ale-psd/
Dancu:
“Din nefericire, liderii PSD au avut, aproape fara exceptie, strategi din SUA si Israel – era o obligatie probabil, dar si o moda, asa ca nu a contat decisiv vreun sfat de la acestia sau cel putin stiu asta despre sfaturile pe care le-am oferit eu, de-a lungul timpului. Cum toti liderii invocati de noua amazoana a comunicarii PSD sunt vii, mi-ar placea daca ar spune ei cat de gresite au fost sfaturile mele, atatea cate au fost. Eu detin in arhiva mea toate notele, strategiile, punctajele, discursurile scrise in ultimii 20 de ani si le-as putea face publice.
Dar nu aceasta este ideea pe care vreau sa o afirm aici, nu fac polemica cu Anca Alexandrescu, ‘vaduva neagra’ a PSD. Uitasem ca exista, ultima data am vazut-o controland poseta doamnei Viorica Dancila, premier al Romaniei, control dupa care raporta daca are sau nu bani in poseta. Experienta mea indelunga prin zona PSD si memoria povestilor de alcov din cabinetele presedintilor ma pot ajuta sa deschid un lung serial despre activitatea complexa a celei care a generat randurile de fata si despre rolul acesteia in comunicarea mediatica si consilierea conducerii PSD, mai ales in realizarea blocajelor de comunicare si scurgerea de informatii. Dar nu merita deocamdata acest efort, ma multumesc sa ma las magulit de ultimul articol depe realitateadinpsd.net care ma elogiaza fara voie”, a scris Vasile Dincu pe blogul sau.
Eu cred ca ””va urma”. Asteptam cu interes “povestile de alcov din cabinetele presedintilor PSD”!
cedric02/03/2020 at 10:03
https://www.digi24.ro/stiri/actualitate/poluare-inexplicabila-in-bucuresti-in-noaptea-de-duminica-spre-luni-intalnire-de-urgenta-la-ministerul-mediului-1268799
desy.demeter02/03/2020 at 10:19
Cedric : smog si miros puternic de ars se simtea de sambata dupa-amiaza peste tot in Bucuresti. 🙁
cedric02/03/2020 at 10:30
Sa vedem ce masuri ia ministerul mediului dar ma tem ca vor urma acuzatii reciproce Firea- ministru si nu se rezolva nimic.
Tzepelica02/03/2020 at 11:18
Mda, ministrul zice ca “avem suspiciuni”. 🙂
Omul asta s-a ocupat, la viata lui, de studii de piata, consiliere si a lucrat la Oficiul de Cadastru si Publicitate Imobiliara Iasi. E dulce si nevinovat ca un bebelus, nu vedeti?
miki02/03/2020 at 11:42
Am verificat datele oficiale de la punctul de monitorizare Lacul Morii. Valorile incep sa creasca incepand cu ora 21 si sunt in continuare crescute.
Seria de date: 109.06, 132.69, 145.41, 175.75, 204.99, 188.91, 154.86, 185.64, 221.55, 267.56, 258.82, 238.00, 258.07, 199.48, 127.23
Limita legala este de 50 pentru 24 de ore (care incep de la miezul noptii). Aceasta limita nu trebuie depasita de mai mult de 35 de ori pe an.
Valoarea de 50 trebuie masurata cu aparatura gravimetrica, valorile de mai sus nu sunt (dar aparatele respective au o f. buna corelatie cu cele gravimetrice).
Mar02/03/2020 at 12:45
Eu locuiesc în zona pre oraseneasca și este prima data când vad valori ridicate la praf, cu avertisment ptr. persoanele vulnerabile.
Miki02/03/2020 at 13:09
Buna! Avertizare data de cine?
Mar02/03/2020 at 13:36
Ventusky, care mai nou transmit și informații legate de calitatea aerului pe grupe de poluatori.
Miki02/03/2020 at 13:42
Pe acestia nu ii stiu, dar probabil masuratorile se bazeaza tot pe senzori low cost. Un aparat care sa masoare f. bine costa cca. 20000 Eur. Si nici acela nu este de referinta.
Miki02/03/2020 at 13:23
Scandalul acesta cu problemele de calitate a aerului ce implica retelele de monitorizare independenta, ministerul si primaria este o situatie in care toata lumea minte si toata lumea spune adevarul. Fiecare minte sau spune jumatati de adevaruri pentru ce nu ii convine si spune adevarul pentru ce il avantajeaza.
Pe scurt este cam asa:
1 Ministerul trebuie sa se asigure ca statiile din reteaua nationala functioneaza. Ar trebui sa impuna retelelor independente standarde de calitate pentru masuratori si sa reglementeze situatia acestora (cand emit alarme de exemplu)
2. Primaria este direct raspunzatoare de calitatea aerului in Bucuresti. Trebuie sa asigure functionarea statiilor de referinta. Trebuie sa elaboreze si sa prezinte planuri pentru mentinerea calitatii aerului.
3. Retelele independente trebuie sa prezinte studii privind calibrarea aparatelor de masura , studii efectuate in conditii reale, similare cu cele din Bucuresti. Ar trebui sa prezinte mesajele de avertizare doar pentru valori zilnice nu pentru valori momentane.
Pot comenta mai mult daca este cazul.
Intamplator02/03/2020 at 13:36
Aștept ca d na fierea sa înființeze o noua companie municipală pentru mediu; sa propună un număr de 10 directori și câteva zeci de inspectori /toți sa fie angajați prin “concurs “ce se va desfășura la primăria voluntari
desy.demeter02/03/2020 at 15:03
Problema este ca pana vineri controleaza instalatiile industriale de ardere care … functioneaza noaptea in Bucuresti si Ilfov !
https://www.g4media.ro/breaking-poluarea-de-duminica-din-bucuresti-cauzata-de-incendii-arderi-de-gunoaie-si-cauciuri-plus-suspiciuni-de-activitati-industriale-care-polueaza-noaptea-in-bucuresti-si-ilfov.html
Eugen Vasilescu02/03/2020 at 15:28
pc la englezi ( in europa vad ca e pc vs sharia, meci palpitant.
https://www.strategic-culture.org/news/2020/02/29/racism-in-uk-debate-reaches-new-height-of-farce-as-liberals-score-victory-over-laurence-fox/
“I often ask myself how did Boris Johnson become PM of Britain, as I for one, don’t believe it’s entirely to do with Brexit, but more to do with a broader protest vote from a big part of the UK population who voted him in to redress the balance of PC madness which is threatening to destroy the country.
This great democracy, which many look up to as a beacon in the world, has advanced so far down the politically correct road, based on the erroneous assumption that free speech itself should come with caveats which protect those which might be ‘affected’ by it, that white males are losing the right and even the ability to debate.
I generally want to throw something at my 20 year old Samsung plasma (which is about 15cm in width) the moment I hear after a TV show on the BBC the gentle voice which asks “have you been affected by this program?”.
The decline in politics as a subject of common interest, the advancement of ‘comment’ on social media which overshadows raw news reporting and the incomprehensible guilt complex about Britain’s colonial history all combine to feed, if not sustain, a new mantra incubated in Britain’s debating forums: white people should keep quiet and listen to the thumb-sucking liberals and their two-faced moral tutelage, based on simply them being the victim class.
This new space is accommodated by anyone who feels that not being white, male and employed is in itself is a handicap to function in society and therefore, by definition, is entitled to an artificial-assisted narrative which should be given greater prominence – regardless of how ill-informed, biased, idiotic it may be, like only allowing alcoholics an opinion on drinking.
Britain’s multiculturalism is being threatened by these new ‘victims’ and the left wing British media’s obsession to promote their cause at any cost. Even ‘conservatives’ lend them some sympathy as we have got to the stage in Britain where more and more white people feel they don’t have the right to talk about any number of incendiary subjects and so have started to remain mute – which in itself gives further impetus to the loony left who drown in their own excreta of bigotry and hatred of everything which was once considered ‘great’ about Great Britain. The irony of course that often these people have been given prominence in British society by its multiculturalism and its loathing of discrimination, which they would not get in France or Germany. Or in the US for that matter.”
Paganel02/03/2020 at 15:57
Asta e din seria „Dacă doriți să… retrăiți”:
https://www.hotnews.ro/stiri-politic-23695418-sondaj-imas-pnl-pierde-aproape-sapte-procente-intr-luna-psd-creste-cinci.htm
Nu am prea mare încredere în sondaje, în general, dar, dacă va continua așa, pfl-ul (și nu doar el, că văd că și USR cam „tușește”), se va repeta episodul din decembrie 2016, cu ciuma roșie „pe cai mari”!…
Doamne-ferește!
Mar02/03/2020 at 16:27
De citit, este o analiză interesantă.
https://www.facebook.com/sorin.cucerai/posts/10157125385812644
cedric02/03/2020 at 18:21
Emblematic!
https://www.comisarul.ro/articol/imaginea-zilei/dezinfectantele-din-parlament-lipit_1074277.html
Mar02/03/2020 at 19:38
Oare va ține cont de solicitare?
https://www.hotnews.ro/stiri-esential-23695913-asociatie-procurorilor-cere-lui-klaus-iohannis-respinga-numirea-lui-bogdan-licu-functia-prim-adjunct-procurorului-general.htm
Mar02/03/2020 at 21:04
””Citesc în presă că PLUS ar fi discutat / cerut ruperea Alianţei. Nici gând. Am cerut colegilor de la USR funcţionarea Alianţei. Am cerut ca orice negociere cu PNL să fie făcută doar în Alianţă (nu de către unul dintre partide sau de către vreun candidat independent), atât timp cât avem o alianţă”, a precizat Vlad Voiculescu într-o postare pe Facebook.”
https://www.g4media.ro/vlad-voiculescu-cere-usr-ca-la-orice-negociere-cu-liberalii-sa-participe-si-plus-usr-plus-poate-opri-o-noua-ciuma-de-data-asta-de-alta-culoare.html
cedric02/03/2020 at 22:36
Nu mai au limite in goana dupa bani. Tot felul de canalii iresponsabile pun in pericol viata romanilor prin poluare, lupta antivaccinare etc.
https://www.comisarul.ro/articol/mai-avem-servicii-secrete/cine-este-femeia-care-a-_1074375.html
Cei cu antivaccinarea sunt manipulati in primul rand de organizatii religioase, organizatii dubioase platite pentru a tampi oamenii needucati.
Astia sunt mai periculosi decat coronavirusul.
Avem niste politicieni impotenti si criminali, analfabeti vanduti .
Fereasca Dumnezeu de o combinatie coronavirus, migranti si cretinismul romanesc!
cedric02/03/2020 at 22:55
https://ziaristii.com/andrei-caramitru-bucurestenii-sunt-otraviti-prin-arderea-gunoaielor-toxice-aduse-de-mafia-italiana-care-corupe-oficiali-romani/
Ca sa fie clar pentru autoritatile care dorm sa nu dorm dar fac bani frumosi!
« Revista Presei – 3 martie. “In privința exploatării gazelor naturale din apele adânci ale Mării Negre, România se află într-o gară mică din care stă să plece ultimul tren.”
Revista Presei – 29 februarie. “Sărăcia și inegalitatea se reduc sustenabil prin creșterea productivității, nu prin creșterea ratelor de impozitare.” »

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR